**รายละเอียด**

**โครงการออกหน่วยบริการวิชาการเคลื่อนที่มหาวิทยาลัยนเรศวร**

**ประจำปีงบประมาณ 2560**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้รับผิดชอบ**

- หน่วยงานที่รับผิดชอบ **สำนักงานอธิการบดี สถานเพื่อสร้างความเข้มแข็งให้ชุมชน มหาวิทยาลัยนเรศวร**

**ผู้รับผิดชอบ** ดร.สมคิด คำแหง โทร 8666

**ผู้ประสานงาน** นางสาวดวงพร ลิ้มธรรมรงค์ และนางสาวศศิวิมล คำเมือง โทร 8628

**ผู้รายงานผล** นางสาวดวงพร ลิ้มธรรมรงค์ และนางสาวศศิวิมล คำเมือง โทร 8630

**หลักการและเหตุผล**

มหาวิทยาลัยนเรศวร เป็นมหาวิทยาลัยที่มีพันธกิจด้านการบริการวิชาการแก่ชุมชนในเขตภาคเหนือตอนล่าง 9 จังหวัด ประกอบด้วย จังหวัดพิษณุโลก อุตรดิตถ์ ตาก เพชรบูรณ์ สุโขทัย กำแพงเพชร พิจิตร นครสวรรค์ และอุทัยธานี โดยมีความมุ่งหวังให้ประชาชนและชุมชนกลุ่มเป้าหมายมีคุณภาพชีวิตที่ดี สามารถดำเนินชีวิตอยู่ได้อย่างยั่งยืน ภายใต้การนำทรัพยากรธรรมชาติและสิ่งแวดล้อมภายในชุมชนมาประยุกต์ใช้ให้เกิดประโยชน์ในการสร้างอาชีพและรายได้ในระดับชุมชน ตลอดจนพัฒนาศักยภาพของคนในชุมชนให้สามารถนำทรัพยากรเหล่านั้น มาสร้างมูลค่าเพิ่มให้เกิดประโยชน์สูงสุด

โครงการออกหน่วยบริการวิชาการเคลื่อนที่มหาวิทยาลัยนเรศวร เป็นโครงการหนึ่งที่มุ่งเน้นการบริการวิชาการแก่ชุมชนโดยบูรณาการความร่วมมือจากการหน่วยงานภายในและภายนอก ตลอดจนรวบรวมองค์ความรู้ ที่เป็นประโยชน์ต่อชุมชนนำไปสู่การถ่ายทอดอย่างเป็นรูปธรรมตามบริบทและศักยภาพของชุมชน อีกทั้งยังเป็น การสร้างพื้นที่บริการวิชาการให้นิสิต คณาจารย์มีห้องปฏิบัติในชุมชนโดยฝีกปฏิบัติจริงตามความเชี่ยวชาญและ ความชำนาญของตนเองทั้งด้านการการเรียนการสอนและการวิจัยเชิงพื้นที่มาช่วยสนับสนุน ส่งเสริมการแก้ไขปัญหาของชุมชน เพื่อให้เกิดการเรียนรู้ร่วมกันอย่างสอดคล้องและเหมาะสม

ดังนั้น การดำเนินโครงการดังกล่าว จะมีส่วนช่วยในการสนับสนุน พัฒนา และเสริมสร้างทักษะความสามารถของชุมชน/กลุ่มอาชีพให้รู้จักคุณค่าของทรัพยากรท้องถิ่นไปสู่การประยุกต์/แปรสภาพเป็นผลิตภัณฑ์ชุมชนเพื่อสร้างอาชีพและรายได้ โดยประยุกต์ใช้ทรัพยากรให้เกิดประโยชน์สูงสุดและสร้างมูลค่าเพิ่ม ลดการสูญเสียทรัพยากร โดยเปล่าประโยชน์ ตลอดจนเป็นการสร้างทางเลือกและมุมมองทางความคิดที่หลากหลายให้แก่ชุมชนได้มีโอกาสเรียนรู้และนำไปประยุกต์ใช้ตามศักยภาพและความสามารถของตนเองเพื่อให้เกิดประโยชน์อย่างยั่งยืน

**วัตถุประสงค์**

|  |  |
| --- | --- |
| **ลำดับ** | **วัตถุประสงค์** |
| 1. | เพื่อส่งเสริมชุมชนมีองค์องค์ความรู้ที่สอดคล้องกับความต้องการ |
| 2. | เพื่อเสริมสร้างความร่วมมือกับหน่วยงานภายในและภายนอกมหาวิทยาลัยในการนำองค์ความรู้ไปถ่ายทอดให้แก่ประชาชนในเขตภาคเหนือตอนล่าง |
| 3. | เพื่อเป็นการเผยแพร่ภาพลักษณ์และความรับผิดชอบต่อสังคมของของมหาวิทยาลัยนเรศวร |

**ผลผลิต : ผลงานการให้บริการวิชาการ**

**ตัวชี้วัดระดับผลลัพธ์**

* เชิงปริมาณ : ผู้เข้ารับบริการที่มีความรู้เพิ่มขึ้นจากการรับบริการ **ร้อยละ 85**
* เชิงคุณภาพ : ความพึงพอใจของผู้รับบริการ **ร้อยละ 85**

**ตัวชี้วัดระดับผลผลิต**

* เชิงปริมาณ : จำนวนผู้เข้ารับบริการ / ผู้เข้าร่วมกิจกรรม **800** คน
* เชิงคุณภาพ : ความพึงพอใจของผู้รับบริการในกระบวนการให้บริการ **ร้อยละ 85**
* เชิงเวลา : งานบริการวิชาการที่แล้วเสร็จภายในระยะเวลาที่กำหนด **ร้อยละ 100**
* เชิงต้นทุน : ค่าใช้จ่ายของการบริการวิชาการ ตามงบประมาณที่ได้รับจัดสรร **1,200,000 บาท**

**ขั้นตอนและแผนการดำเนินงาน (PDCA)**

| **กิจกรรม** | **ปีงบประมาณ พ.ศ. 2560** | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- |
| **ต.ค.** | **พ.ย.** | **ธ.ค.** | **ม.ค.** | **ก.พ.** | **มี.ค.** | **เม.ย.** | **พ.ค.** | **มิ.ย.** | **ก.ค.** | **ส.ค.** | **ก.ย.** |
| **ขั้นวางแผนงาน (P)**  1.วางแผนการดำเนินโครงการแต่ละพื้นที่ทั้งพื้นที่เก่าและพื้นที่ใหม่ |  |  |  |  |  |  |  |  |  |  |  |  |
| **ขั้นดำเนินการ (D)**  1. ประชุมหารือและสนับสนุนและพัฒนาองค์ความรู้พื้นที่ใหม่  ดำเนินกิจกรรมอบรมเชิงปฎิบัติการ ส่งเสริม ให้คำปรึกษาและพัฒนาศักยภาพพื้นที่ต่อเนื่องและพัฒนาผลิตภัณฑ์พื้นที่เก่าและพื้นที่ใหม่ |  |  |  |  |  |  |  |  |  |  |  |  |
| **ขั้นสรุปและประเมินผล (C)**  1.กิจกรรมติดตามประเมินผลระดับพื้นที่  2.รวบรวมข้อมูลและผลตอบรับ  3.นำข้อมูลและผลตอบรับมาวิเคราะห์ |  |  |  |  |  |  |  |  |  |  |  |  |
| **ขั้นปรับปรุงตามผลการประเมิน (A)**  1.จัดทำสรุปรายงานและผลการประเมินฉบับสมบูรณ์ |  |  |  |  |  |  |  |  |  |  |  |  |

**กิจกรรมดำเนินการ**

|  |  |
| --- | --- |
| โครงการย่อยที่ 1 | บริหารจัดการและบริการวิชาการทั่วไปอื่นๆ (เดือนตุลาคม 2559 - สิงหาคม 2560) |
| โครงการย่อยที่ 2 | ประชุมหารือ ส่งเสริม สนับสนุน ให้คำปรึกษาและพัฒนาศักยภาพพื้นที่ต่อเนื่องและพื้นที่ใหม่ (เดือนมีนาคม - กรกฎาคม 2560) |
| โครงการย่อยที่ 3 | ติดตามประเมินผลพื้นที่เป้าหมาย (เดือนกรกฎาคม – สิงหาคม 2560) |

**งบประมาณ**

งบประมาณแผ่นดิน ประจำปีงบประมาณ 2560 งบอุดหนุนโครงการบริการวิชาการแก่สังคม ประจำปีงบประมาณ 2560 : โครงการออกหน่วยบริการวิชาการเคลื่อนที่มหาวิทยาลัยนเรศวร ประจำปีงบประมาณ 2560 จำนวน 1,200,000 บาท (-หนึ่งล้านสองแสนบาทถ้วน-) โดยประมาณการและขอถัวเฉลี่ยทุกรายการ/ทุกโครงการย่อย/ทุกกิจกรรม ดังรายละเอียดต่อไปนี้

**วัน เวลา และสถานที่ในการดำเนินการ**

**1) วัน เวลา ในการจัดกิจกรรม** เดือนตุลาคม 2559 ถึง เดือนกันยายน 2560

**2) สถานที่จัดกิจกรรม** 9 จังหวัดภาคเหนือตอนล่าง 1 (จังหวัดพิษณุโลก อุตรดิตถ์ ตาก เพชรบูรณ์ สุโขทัย กำแพงเพชร พิจิตร นครสวรรค์ และอุทัยธานี)

**ผลที่คาดว่าจะได้รับ**

|  |  |
| --- | --- |
| 1. | ชุมชนได้รับการส่งเสริมองค์ความรู้ที่สอดคล้องกับความต้องการ และเกิดการพัฒนาศักยภาพให้มีความเข้มแข็งทั้งคุณภาพชีวิต เศรษฐกิจและสังคม |
| 2. | เกิดการสร้างความร่วมมือระหว่างหน่วยงานภายในและภายนอกมหาวิทยาลัยในการนำองค์ความรู้ ทักษะและประสบการณ์ที่เป็นประโยชน์ถ่ายทอดให้กันประชาชนในเขตภาคเหนือตอนล่าง |
| 3. | มหาวิทยาลัยนเรศวรได้มีโอกาสแสดงความรับผิดชอบต่อสังคมและเกิดภาพลักษณ์ที่ดีต่อประชาชนในเขตภาคเหนือตอนล่าง |

**ตัวชี้วัดความสำเร็จโครงการ (KPI)**

|  |  |  |
| --- | --- | --- |
| **ปริมาณ** | **คุณภาพ** | **เวลา** |
| 1.มีความพึงพอใจต่อการเข้าร่วมโครงการ ร้อยละ 85  2.ชุมชนได้รับการส่งเสริม สนับสนุน  องค์ความรู้ ไม่น้อยกว่า 8 แห่ง | 1.ชุมชนมีอาชีพและรายได้หลังจากเข้าร่วมโครงการ/กิจกรรม  2.ชุมชน/กลุ่มอาชีพต่อยอดกิจกรรมหลังจากเข้าร่วมโครงการ | ดำเนินโครงการแล้วเสร็จภายในระยะเวลาที่กำหนด ร้อยละ 100 |

**การติดตามและประเมินผลโครงการ**

|  |  |
| --- | --- |
| **ลำดับ** | **การติดตามและประเมินผลโครงการ** |
| 1. | ประเมินด้วยแบบสอบถามความพึงพอใจ |
| 2. | ลงพื้นที่สัมภาษณ์/สนทนากลุ่ม |
| 3. | เล่มรายงานผลการดำเนินโครงการ |